**Clasificarea medicamentelor**

**Sistemul A.T.C. (anatomic-terapeutic-chimic)** – recomandat de W.H.O. Collaborating Center Statistics Methodology şi Nord Council on Medicine (în Nomenclatorul de medicamente şi produse biologice de uz uman).

Principiul de ordonare în cadrul acestui sistem are în vedere următoarele criterii:

* locul de acţiune a medicamentului (Anatomic);
* tipul de acţiune a medicamentului (Terapeutic);
* identitatea chimică a medicamentului (Chimic).

În funcţie de aceste trei categorii medicamente au fost repartizate în cinci niveluri:

*- nivelul I:* formaţiunea anatomică (codificare cu majuscule latine) - 14 grupe notate cu A, B, C, D, G, H, J, L, M, N, P, R, S, V;

*- nivelul II:* grupa terapeutică (codificare cu cifre arabe);

*- nivelul III:* subgrupa terapeutică (codificare cu majuscule latine);

*- nivelul IV:* clasa chimică (codificare cu majuscule latine);

*- nivelul V:* subclasa chimică (codificare cu cifre arabe);

Cele 14 grupe de la *nivelul I* cuprind medicamente pentru:

**A. *Tractul digestiv şi metabolism:***

* produse pentru cavitate bucală;
* antiacide, antiulceroase, antiflatulente;
* antispastice, anticolinergice şi simulente peristaltice;
* antiemetice;
* terapia veziculei biliare şi a ficatului;
* laxative;
* antidiareice, antiinflamatorii, antiinfecţioase intestinale;
* medicaţia obezităţii;
* alte produse inclusiv enzime digestive;
* terapia antidiabetică;
* vitamine;
* substanţe minerale;
* tonice;
* anabolice sistemice.

**B. *Sânge şi organe hematopoetice:***

* anticoagulante;
* antihemoragice;
* antianemice;
* hipolipemiante;
* substituenţi de plasmă şi soluţii perfuzabile;
* alte preparate hematologice.

**C. *Sistemul cardiovascular:***

* terapia cordului;
* antihipertensive;
* diuretice;
* vasodilatatoare;
* vasoprotectoare;
* beta-blocanţi.

**D. *Preparate dermatologice:***

* antifungice de uz dermatologic;
* emoliente şi protectoare;
* preparate pentru tratamentul rănilor şi ulcerelor;
* antipruriginoase, antihistaminice şi anestezice de uz local;
* antipsoriazice;
* antibiotice şi chimioterapice de uz dermatologic;
* corticosteroizi de uz dermatologic;
* antiseptice şi dezinfectante;
* preparate antiacneice;
* alte preparate.

**G. *Aparatul genito-urinar şi hormonii sexuali:***

* antiinfecţioase şi antiseptice ginecologice;
* alte preparate ginecologice;
* hormoni sexuali şi modulatorii sistemului genital;
* medicaţia aparatului urinar.

**H.** ***Preparate hormonale sistemice (inclusiv hormoni sexuali):***

* hormoni hipofizari şi hipotalamici;
* corticosteroizi de uz sistemic;
* terapia tiroidei;
* preparate pentru homeostazia calciului;

**J.** ***Antiinfecţioase de uz sistemic:***

* antibiotice;
* antimicotice;
* antimicobacteriacee;
* antivirale de uz sistemic;
* vaccinuri.

**L.** ***Anticanceroase şi imunomodulatoare:***

* citostatice;
* terapia endocrină;
* imunomodulatori;
* imunosupresoare.

**M.** ***Sistemul musculo-scheletic:***

* preparate antiinflamatorii şi antireumatice;
* preparate topice pentru leziuni şi algii musculare;
* miorelaxante;
* antigutoase.

**N.** ***Sistemul nervos:***

* anestezice;
* analgezice;
* antiepileptice;
* antiparkinsoniene;
* psiholeptice;
* psihoanaleptice;
* alte preparate.

**P.** ***Produse antiparazitare:***

* preparate antiprotozoare;
* preparate antihelmintice;
* ectoparaziticide (inclusiv scabicide);

**R.** ***Aparatul respirator:***

* preparate nazale;
* preparate pentru zona oro-faringiană;
* antiastmatice;
* preparate pentru tratamentul tusei;
* antihistaminice de uz sistemic;
* alte preparate pentru tratamentul aparatului respirator.

**S.** ***Organe senzitive:***

* produse oftalmologice;
* preparate pentru ureche.

**V.** ***Varia:***

* alte produse: pentru tratamentul alcoolismului, antidot, chelatori de fier;
* produse pentru diagnostic;
* dietetice;
* preparate nutrivite;
* produse fără acţiune terapeutică.